Referat, afdelingsmøde – afdeling 1023 Guldberg – 16.05.2023

Til stede: 19 lejere – 18 lejemål.

1: Velkomst og valg af dirigent.

Bent er valgt som dirigent.

Sune er valgt som referent.

2: Valg af stemmeudvalg.

* Vi udsætter valg af stemmeudvalg, til hvis det bliver relevant at stemme med stemmesedler i stedet for håndsoprækning.

3: Fremlæggelse af beretning.

* Efter ønske fra bestyrelsen, har Kbh’s kommune, KAB Erhverv og børnehavens interesseorganisation forhandlet sig frem til en lejestigning og skal nu betale 50.000 kr. mere i husleje om året.
* Forslaget om fibernet fra NORLYS falder.

De kan ikke levere den løsning vi havde udset os, men vi kigger videre efter andre løsninger.

Tilfredshedsundersøgelse

* Vinduer.

Vi arbejder stadig på en løsning, men det er vanskeligt på grund af kommunens regler.

* Skægkræ og sølvfisk.

Vi har udvidet ejendommens forsikring med en forsikring mod skadedyr.

Ring til varmemesteren hvis I har skadedyr.

* Der kommer liggestole i gården til sommer.
* Beboerhotellet bliver ikke til noget. Kommunen afviste ideen, da man ikke må bebo lokaler under gadeniveau.

4: Godkendelse af afdelingens årsregnskab for 2022.

* Regnskabet for 2022, er enstemmigt godkendt.

5: Behandling af indkomne forslag:

5.1 Forslag om udskiftning af hoved- og køkkendøre på trapperne.

**- Forslaget falder med forudsætning af, at udskiftning af døre sættes på langtidsplanen med beløb på.**

**Forslaget er enstemmigt vedtaget med den nævnte forudsætning.**

5.2 Forslag om undersøgelse af manglende vandtryk.

- Der stilles forslag om at afdelingen bruger 50.000 kr. til at lave en grundig undersøgelse af, hvorfor vandtrykket er meget lavt flere steder i ejendomme.  
(Et godt bad med en dertil hørende ostemad, er noget af det, der gør livet værd at leve)  
**- Forslaget er enstemmigt vedtaget.**

5.3 Forslag om etablering af NORLYS fibernet

**- forslaget falder.**

6: Eventuelt.

Der udtrykkes bekymring for PFAS på ejendommens matrikel.

Svar fra formanden:

Der er ikke mistanke om PFAS-forurening på vores matrikel. Vores matrikel er udvalgt til en liste som skal undersøges, men der er ikke mistanke om noget, og generelt er der ikke grund til at være bekymret for PFAS.

Hvad med kvaliteten af vores vand?

Generelt undersøger det offentlige kvaliteten af vandet hele tiden.

Der skal udskiftes målere til vand og varme. **HUSK at lægge en nøgle ned til Martin**, hvis I ikke er hjemme, når CASI kommer.

**Det sætter hele projektet på pause, hvis montøren ikke kan komme ind. Kig efter brevet i din postkasse.**

Tak for i aften!

Bestyrelsen takker for god ro og orden.